Richie McCaw erguendo a Copa Webb Ellis en 2011.
**Williams Webb Ellis**, nado o 24 de novembro de 1806 en Salford (Inglaterra) e finado o 24 de febreiro de 1872 no sur de Francia, foi un crego anglicano, famoso por ser considerado o inventor dun importante deporte, o rugby. Na súa honra, dende 1987, o equipo que gaña a Copa do Mundo de Rugby recibe a Copa Webb Ellis.

Traxectoria
-----------

Webb Ellis naceu en Salford, Lancashire (algunhas fontes din que naceu en Manchester, como o mesmo Webb Ellis dixo no censo de 1851). Williams foi o máis novo dos dous fillos de James Ellis, un oficial de cabalaría, e Webb Ann, con quen casou en 1804. Despois de que o seu pai morrera na Batalla de Albuera en 1811, a viúva Webb Ann Ellis decidiu cambiala súa residencia á localidade de Rugby, Warwickshire, para que Thomas, o irmán mais vello de Williams, puidese recibir educación de balde na Rugby School, á que tiñan dereito aqueles rapaces que vivisen nun radio de 10 millas ó redor da Torre do Reloxo de Rugby. Williams frecuentou a escola entre 1816 e 1825, e quedou rexistrado como un bo alumno e xogador de crícket. O incidente no que supostamente Webb Ellis colleu a pelota nos seus brazos durante un encontro de fútbol e correu con ela nas mans para marcar un tanto, aconteceu na segunda metade de 1823.

Despois de deixar a localidade de Rugby en 1826, foi ó Brasenose College de Oxford con 18 anos de idade. Alí xogou a crícket para a súa facultade, defendendo as cores da Universidade de Oxford fronte á Universidade de Cambridge en 1827. Despois de graduarse en 1829, entrou na igrexa anglicana, sendo capelán en Londres e máis adiante reitor en Magdalen Laver, Essex. O único retrato coñecido del apareceu no Illustrated London News, en 1854, despois de dar un sermón sobre o tema da Guerra da Crimea.

Orixe do mito
-------------

A única fonte sobre a historia de Webb Ellis collendo o balón coas mans nun encontro de fútbol é Matthew Bloxam, un anticuario local e antigo alumno de Rugby. O 10 de outubro de 1876 Bloxam escribiu un artigo para *The Meteor* (a revista da Rugby School) no cal narrou como, segundo unha fonte sen identificar, se levou a cabo o troco dun deporte que se xoga cos pés converténdose noutro que se xoga coas mans, troco que foi *"... orixinado por un neno da cidade chamado Ellis, Webb Ellis"*.

O 22 de decembro de 1880, noutra carta a *The Meteor*, Bloxam elaborou a historia:

*"Un neno chamado Ellis - William Webb Ellis - un neno do pobo e un pioneiro, ... mentres xogaba ó fútbol no equipo principal do colexio, en 1823, colleu o balón nos seus brazos. De acordo coas normas daquela época, debería terse detido, camiñar cara atrás todo o que quixese, mentres que os rivais poderían achegarse a el só ata o lugar onde collera a pelota, e non podería avanzar polo campo ate darlle unha patada ó balón ou pasarlla a un compañeiro para que fose el quen lle dese a patada, sendo como era naqueles tempos o xeito mais cotiá de anotar goles. Ellis, por primeira vez, ignorou esa regra, e no canto de retirarse cara atrás, foi para adiante co balón nas súas mans en dirección á zona de anotación, cun resultado que descoñezo, e descoñezo tamén como esta violación dunha regra ben coñecida foi seguida, ou cando pasou a ser, como é agora, unha regra vixente do xogo. "*

Véxase tamén
------------

### Ligazóns externas

* Webb Ellis no Salón da Fama da IRB *(en inglés)*

| * v
* c
* e
Salón da Fama da IRB |
| --- |
| 2006 | William Webb Ellis • Rugby School |
| 2007 | Danie Craven • Pierre de Coubertin • John Eales • Gareth Edwards • Wilson Whineray |
| 2008 | Xira dos New Zealand Natives 1888-1889 • Joe Warbrick • Jack Kyle • Melrose RFC • Ned Haig • Hugo Porta • Philippe Sella |
| 2009 | Fairy Heatlie • Bennie Osler • Bill Maclagan • Ian McGeechan • Willie John McBride • Tony O'Reilly • Syd Millar • Cliff Morgan • Frik du Preez |
| 2010 | Serge Blanco • André Boniface • Guy Boniface • Lucien Mias • Jean Prat • Cardiff RFC • Frank Hancock • Barbarians • William Percy Carpmael • Alan Rotherham • Harry Vassall • Mike Gibson |
| 2011 | Kitch Christie • Bob Dwyer • Nick Farr-Jones • Martin Johnson • John Kendall-Carpenter • David Kirks • Brian Lima • Richard Littlejohn • Brian Lochore • Jonah Lomu • Rod Macqueen • François Pienaar • Agustín Pichot • Gareth Rees • Nicholas Shehadie • John Smit • Roger Vanderfield • Jake White • Clive Woodward |
| 2012 | Equipo olímpico dos EUA 1920 • Equipo olímpico de Romanía 1924 • Equipo olímpico dos EUA 1924 • Donald Campbell • Ian Campbell • Yoshihiro Sakata • Kennedy Tsimba • Richard Tsimba |
| 2013 | David Bedell-Sivright • David Campese • Ken Catchpole • Ronnie Dawson • Mark Ella • George Gregan • Alfred St. George Hamersley • Gavin Hastings • Vladimir Ilyushin • Thomas Lawton, Snr • Jack Matthews • Robert Seddon • British Lions 1888 • Waisale Serevi • John Thormett • Bleddyn Williams |
| 2014 | Fred Allen • Don Clarke • Grant Fox • Sean Fitzpatrick • Michael Jones • Ian Kirkpatrick • John Kirwan • Terry McLean • Colin Meads • Graham Mourie • George Nepia • David Campese • Nathalie Amiel • Gill Burns • Patty Jervey • Carol Isherwood • Anna Richards • Farah Palmer • Keith Rowlands • Jim Greenwood • J.P.R. Williams • Michael Lynagh • Jo Maso • Keith Wood • Ieuan Evans • Jason Leonard • Bill Beaumont |
| 2015 | Tim Horan • Tom Richards • Edgar Mobbs • Ronald Poulton-Palmer • Wavell Wakefield • Jean-Pierre Rives • Marcel Communeau • Basil Maclear • Fergus Slattery • Tom Kiernan • Andy Irvine • Bill McLaren •  Gordon Brown • Danie Gerber • Hennie Muller • Joost van der Westhuizen • Morne du Plessis • Naas Botha • Barry John • Carwyn James • Gerald Davies • Gwyn Nicholls • Andrew Owen • Mervyn Davies • Phil Bennett • John Lewis Williams |


|  |  |
| --- | --- |
| Control de autoridades | 
* Wd: Q319318
* WorldCat
* VIAF: 61311877
* EBID: ID
* FAST: 1662436
* LCCN: no2006133091
* ODNB: 50315
* SNAC: w6k09f54

 |